ddrg/super_eurlex huggingface dataset:
ET Euroopa Liidu Teataja C 9/24

Euroopa Kohtu 12. juuli 2012. aasta määrus — Muhamad Mugraby versus Euroopa Liidu Nõukogu, Euroopa Komisjon

(Kohtuasi C-581/11 P) (1)

(Apellatsioonkaebus - Tegevusetushagi - Põhiõiguste rikkumine ning Euroopa Ühenduse ja Liibanoni Vabariigi vahelise assotsiatsioonilepingu rikkumine - Nõukogu ja komisjoni hoidumine meetmete võtmisest Liibanoni Vabariigi suhtes - Kahju hüvitamise nõue - Ilmselgelt põhjendamatu ja ilmselgelt vastuvõetamatu apellatsioonkaebus)

2013/C 9/39

Kohtumenetluse keel: inglise

Pooled

Apellant: Muhamad Mugraby (esindaja: advokaat S. Delhaye)

Teised menetlusosalised: Euroopa Liidu Nõukogu (esindajad: B. Driessen ja M.-M. Joséphidès), Euroopa Komisjon (esindajad: S. Boelaert ja F. Castillo de la Torre)

Ese

Apellatsioonkaebus Üldkohtu (kolmas koda) 6. septembri 2011. aasta määruse peale kohtuasjas T-292/09: Muhamad Mugraby vs. nõukogu ja komisjon, millega jäeti ühelt poolt rahuldamata tegevusetushagi selle tuvastamiseks, et nõukogu ja komisjon jätsid õigusvastaselt võtmata seisukoha seoses apellandi taotlusega, mis käsitles Liibanoni suhtes meetmete kehtestamist, kuna viimati nimetatu on väidetavalt rikkunud apellandi inimõigusi ning ühenduse ja Liibanoni Vabariigi vahelist assotsiatsioonilepingut, ning teiselt poolt nõue mõista apellandile nende ühenduse institutsioonide tegevusetuse tõttu väidetavalt tekitatud kahju eest välja hüvitis

Resolutsioon

1. Jätta apellatsioonkaebus rahuldamata.

2. Mõista kohtukulud välja M. Mugrabylt.

(1) ELT C 25, 28.1.2012.
ET Euroopa Liidu Teataja C 79/2

Euroopa Kohtu (neljas koda) 17. jaanuari 2013. aasta määrus (Vrhovno Sodišče Republike Slovenije — Sloveenia eelotsusetaotlus) — Jožef Grilc versus Slovensko zavarovalno združenje GIZ

(Kohtuasi C-541/11) (1)

(Kodukorra artikli 104 lõike 3 teine lõik - Liikluskindlustus - Direktiiv 2000/26/EÜ - Hüvitusorganid - Liikmesriigi kohtule esitatud hüvitisenõue)

2013/C 79/02

Kohtumenetluse keel: sloveeni

Eelotsusetaotluse esitanud kohus

Vrhovno Sodišče Republike Slovenije

Põhikohtuasja menetluse pool

Kaebuse esitaja: Jožef Grilc

Vastustaja: Slovensko zavarovalno združenje GIZ

Ese

Eelotsusetaotlus — Vrhovno sodišče Republike Slovenije — Euroopa Parlamendi ja nõukogu 16. mai 2000. aasta direktiivi 2000/26/EÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise ning nõukogu direktiivide 73/239/EMÜ ja 88/357/EMÜ muutmise kohta (Neljas liikluskindlustuse direktiiv), (EÜT L 181, lk 65) artikli 6 lõike 1 esimese lõigu tõlgendamine — Mõisted „hüvitisenõue” ja „hüvitise maksmise eest vastutamine” — Hüvitusorgani õigus olla kostja

Resolutsioon

Direktiivi 2000/26/EÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise ning nõukogu direktiivide 73/239/EMÜ ja 88/357/EMÜ muutmise kohta (Neljas liikluskindlustuse direktiiv) artikli 6 lõiget 1 tuleb tõlgendada nii, et esiteks võib kannatanu esitada oma hüvitisenõude hüvitusorganile selles artiklis sätestatud tingimustel ja teiseks tuleb see nõue tingimata esitada sellele organile eelnevalt, mis ei piira kannatanu võimalust pöörduda seejärel vajadusel, kui nimetatud organ keeldub tema nõuet rahuldamast, selle kohtu poole, kelle kohtualluvuse see asi kuulub.

(1) ELT C 25, 28.1.2012.
ET Euroopa Liidu Teataja C 129/12

Euroopa Kohtu kolmanda koja presidendi 1. märtsi 2013. aasta määrus (High Court of Ireland — Iirimaa eelotsusetaotlus) — Irish Bank Resolution Corp. Ltd, varem Anglo Irish Bank Corp. Ltd versus Sean Quinn jt

(Kohtuasi C-634/11) (1)

2013/C 129/21

Kohtumenetluse keel: inglise

Kolmanda koja presidendi määrusega kustutati kohtuasi registrist.

(1) ELT C 73, 10.3.2012.
ET Euroopa Liidu Teataja C 129/2

Euroopa Kohtu (viies koda) 28. veebruari 2013. aasta määrus (Augstākās tiesas Senāts’i (Läti) eelotsusetaotlus) — SIA Forvards V vs. Valsts ieņēmumu dienests

(Kohtuasi C-563/11) (1)

(Kodukorra artikkel 99 - Maksustamine - Käibemaks - Kuues direktiiv - Mahaarvamisõigus - Keeldumine - Fiktiivseks peetava äriühingu poolt väljastatud arve)

2013/C 129/03

Kohtumenetluse keel: läti

Eelotsusetaotluse esitanud kohus

Augstākās tiesas Senāts

Põhikohtuasja pooled

Kaebuse esitaja: SIA Forvards V

Vastustaja: Valsts ieņēmumu dienests

Ese

Eelotsusetaotlus — Augstākās tiesas Senāts — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 17 lõike 2 punkti a tõlgendamine — Sisendkäibemaksu mahaarvamine — Maksukohustuslane, kes täidab kaupade ostmisel tasutud maksu mahaarvamiseks siseriiklikes õigusnormides kehtestatud tingimused ja kellega seoses ei ole tuvastatud mingit kuritarvitamist — Käibemaksu mahaarvamise õiguse tunnustamisest keeldumine, kui on tõendatud, et tehingu teine pool ei suuda tarnida tooteid, mis on märgitud vormiliselt nõuetekohasel arvel

Resolutsioon

Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (muudetud nõukogu 10. aprilli 1995. aasta direktiiviga 95/7/EÜ) artikli 17 lõike 2 punkti a tuleb tõlgendada nii, et sellega on vastuolus, kui keeldutakse tunnustamast arve saaja õigust sisendkäibemaks maha arvata seetõttu, et arvestades selle arve väljastaja poolt toimepandud pettuste ja õigusrikkumistega arvatakse, et tehingut tegelikult ei tehtud; see ei kehti juhul, kui objektiivsete asjaolude alusel ning asjaomase arve saajalt selliseid kontrolle nõudmata, mille läbiviimise kohustust tal ei ole, tõendatakse, et arve saaja teadis või oleks pidanud teadma, et kõnealune tehing oli osaks käibemaksupettusest — selle peab välja selgitama eelotsusetaotluse esitanud kohus.

(1) ELT C 13, 14.1.2012.
ET Euroopa Liidu Teataja C 55/2

Euroopa Kohtu (neljas koda) 13. detsembri 2012. aasta määrus (Commissione tributaria provinciale di Parma eelotsusetaotlus — Itaalia) — Danilo Debiasi versus Agenzia delle Entrate Ufficio di Parma

(Kohtuasi C-560/11) (1)

(Euroopa Kohtu kodukorra artikli 53 lõige 2 ja artikkel 94 - Ilmselge vastuvõetamatus - Kodukorra artikkel 99 - Vastus, mis on väljaspool põhjendatud kahtlust - Maksustamine - Käibemaks - Kuuenda käibemaksudirektiivi artikli 17 lõike 2 punkt a - Sisendkäibemaksu mahaarvamine - Avalikud ja eraõiguslikud tervishoiuasutused, mille tegevus on maksust vabastatud - Siseriiklikud õigusnormid, mis välistavad maksust vabastatud tegevuseks kasutatavate kaupade ja teenuste ostmisega seotud maksu mahaarvamise - Mahaarvatav osa)

2013/C 55/02

Kohtumenetluse keel: itaalia

Eelotsusetaotluse esitanud kohus

Commissione tributaria provinciale di Parma

Põhikohtuasja menetluse pool

Kaebuse esitaja: Danilo Debiasi

Vastustaja: Agenzia delle Entrate Ufficio di Parma

Ese

Eelotsusetaotlus — Commissione tributaria provinciale di Parma — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 17 lõike 2 punkti a tõlgendamine — Sisendkäibemaksu mahaarvamine — Avalikud ja eraõiguslikud tervishoiuasutused, mille tegevus on maksust vabastatud — Siseriiklikud õigusnormid, mis välistavad maksust vabastatud tegevuseks kasutatavate kaupade ja teenuste ostmisega seotud maksu mahaarvamise

Resolutsioon

Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 17 lõikeid 2 ja 5 ning artiklit 19 tuleb tõlgendada nii, et nendega ei ole vastuolus sellised siseriiklikud õigusnormid, nagu on arutusel põhikohtuasjas, mis ei luba maksust vabastatud tegevuseks kasutatavate kaupade ja teenuste ostmisel tasutud sisendkäibemaksu maha arvata ja näevad sellest tulenevalt ette, et segatüüpi maksukohustuslasel on õigus maha arvata osa sellest maksust, mis arvutatakse vastavalt nende tehingute, mille alusel tekib mahaarvamisõigus, ja kõigi aasta jooksul tehtud tehingute, sealhulgas maksust vabastatud tervishoiuteenused, suhtele.

(1) ELT C 25, 28.1.2012.
ET Euroopa Liidu Teataja C 377/2

Euroopa Kohtu 3. oktoobri 2013. aasta määrus — Luigi Marcuccio versus Euroopa Komisjon

(Kohtuasi C-617/11 P) (1)

(Apellatsioonkaebus - Ametisse nimetamine - Kohustuslik üleviimine - Otsus viia kolmandast riigist üle komisjoni delegatsiooni Brüsselis (Belgia) - Üldkohtu otsuse tühistamine pärast kohtuasja uueks arutamiseks tagasisaatmist - Üleviimisotsuse tühistamisega väidetavalt tekitatud kahjukahju hüvitamine)

2013/C 377/02

Kohtumenetluse keel: itaalia

Pooled

Apellant: Luigi Marcuccio (esindaja: avvocato G. Cipressa)

Teine menetlusosaline: Euroopa Komisjon (esindajad: J. Currall ja C. Berardis-Kayser)

Ese

Apellatsioonkaebus, mis on esitatud Üldkohtu (neljas koda) 14. septembri 2011. aasta selle otsuse peale kohtuasjas T-236/02: Marcuccio vs. komisjon, millega Üldkohus jättis osaliselt rahuldamata esiteks nõude tühistada Euroopa Komisjoni 18. märtsi 2002. aasta otsus, millega hageja viidi komisjoni delegatsiooni Luandas (Angola) arengu peadirektoraadist üle arengu peadirektoraati Brüsselis (Belgia), samuti kõik sellele otsusele eelnevad, sellega seotud ja/või sellele järgnevad meetmed ning eriti meetmed, mis on seotud teise ametniku võimaliku teenistusse võtmisega tema ametikohale, ning komisjoni 13. ja 14. novembri 2001. aasta teatised ja välissuhete juhtimiskomitee arvamuse või arvamused ning teiseks nõude maksta välja hageja ametiülesannetega Angolas seotud hüvitised ja kahjuhüvitis — Kaitseõigused — Põhjenduse puudumine — Faktiliste asjaolude moonutamine

Resolutsioon

1. Jätta apellatsioonkaebus rahuldamata.

2. Mõista kohtukulud välja Luigi Marcucciolt.

(1) ELT C 25, 28.1.2012.
ET Euroopa Liidu Teataja C 304/2

Euroopa Kohtu (teine koda) 4. juuli 2013. aasta määrus (Administrativen sad Veliko Tarnovo eelotsusetaotlus — Bulgaaria) — Menidzherski biznes reshenia OOD versus Direktor na Direktsia „Obzhalvane i upravlenie na izpalnenieto” — Veliko Tarnovo pri Tsentralno upravlenie na Natsionalnata agentsia za prihodite

(Kohtuasi C-572/11) (1)

(Direktiiv 2006/112/EÜ - Käibemaks - Mahaarvamisõigus - Keeldumine - Arvel näidatud maks - Maksustatava tehingu tegelik toimumine - Puudumine - Tõend - Neutraalse maksustamise ja õiguspärase ootuse kaitse põhimõtted)

2013/C 304/02

Kohtumenetluse keel: bulgaaria

Eelotsusetaotluse esitanud kohus

Administrativen sad Veliko Tarnovo

Põhikohtuasja menetluse pooled

Kaebaja: Menidzherski biznes reshenia OOD

Vastustaja: Direktor na Direktsia „Obzhalvane i upravlenie na izpalnenieto” — Veliko Tarnovo pri Tsentralno upravlenie na Natsionalnata agentsia za prihodite

Ese

Eelotsusetaotlus — Administrativen sad Veliko Tarnovo — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1) artikli 203 tõlgendamine koostoimes artikli 168 punktiga a — Sisendkäibemaksu mahaarvamine — Teenuse adressaadil sisendkäibemaksu mahaarvamise keelamine põhjendusega, et arvete osas puudub tõend tarnete tegeliku asetleidmise kohta — Samade arvete kontrollimine tarnija juures toimunud maksurevisjoni käigus, mille tagajärjel ei muudetud tasumisele kuuluvat käibemaksusummat — Neutraalse maksustamise põhimõte

Resolutsioon

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 168 punkti a ja artiklit 203 ning neutraalse maksustamise ja õiguspärase ootuse kaitse põhimõtteid tuleb tõlgendada nii, et nendega ei ole vastuolus see, kui arve adressaadil ei lubata maha arvata sellel arvel näidatud käibemaksu, kui arvel näidatud tehingut ei ole tegelikult toimunud, ehkki maksutulu saamata jäämise oht on kõrvaldatud sellega, et asjaomase arve väljastaja on ära tasunud sellel näidatud käibemaksu. Eelotsusetaotluse esitanud kohtu ülesandeks on siseriiklikke tõendamisnõudeid käsitlevaid norme arvesse võttes anda üldine hinnang kõikidele tema menetluses oleva vaidluse faktilistele asjaoludele, et teha kindlaks, kas see puudutab ka neid tehinguid, mille suhtes on väljastatud põhikohtuasjas vaidlusalused arved.

(1) ELT C 25, 28.1.2012.
ET Euroopa Liidu Teataja C 225/42

Euroopa Kohtu 7. mai 2013. aasta määrus — Dow AgroSciences Ltd, Dow AgroSciences LLC, Dow AgroSciences, Dow AgroSciences Export, Dow Agrosciences BV, Dow AgroSciences Hungary kft, Dow AgroSciences Italia Srl, Dow AgroSciences Polska sp. z o.o., Dow AgroSciences Iberica, SA, Dow AgroSciences s.r.o., Dow AgroSciences Danmark A/S, Dow AgroSciences GmbH versus Euroopa Komisjon

(Kohtuasi C-584/11 P) (1)

(Apellatsioonkaebus - Taimekaitsevahendid - Toimeaine trifluraliin - Direktiivi 91/414/EMÜ I lisasse kandmata jätmine - Otsus 1999/468/EÜ - Artikkel 5)

2013/C 225/72

Kohtumenetluse keel: inglise

Pooled

Apellandid: Dow AgroSciences Ltd, Dow AgroSciences LLC, Dow AgroSciences, Dow AgroSciences Export, Dow Agrosciences BV, Dow AgroSciences Hungary kft, Dow AgroSciences Italia Srl, Dow AgroSciences Polska sp. z o.o., Dow AgroSciences Iberica, SA, Dow AgroSciences s.r.o., Dow AgroSciences Danmark A/S, Dow AgroSciences GmbH (esindajad: advokaadid K. Van Maldegem ja C. Mereu)

Teine menetlusosaline: Euroopa Komisjon (esindajad: G. von Rintelen ja P. Ondrůšek, keda abistas advokaat J. Stuyck)

Ese

Apellatsioonkaebus Üldkohtu (kolmas koda) 9. septembri 2011. aasta otsuse peale kohtuasjas T-475/07: Dow AgroSciences jt vs. komisjon, millega jäeti rahuldamata hagi, mille ese on nõue tühistada komisjoni 20. septembri 2007. aasta otsus 2007/629/EÜ trifluraliini nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta (teatavaks tehtud numbri K(2007) 4282 all) (ELT L 255, lk 42).

Resolutsioon

1. Jätta apellatsioonkaebus rahuldamata.

2. Mõista menetluskulud välja äriühingutelt Dow AgroSciences Ltd, Dow AgroSciences LLC, Dow AgroSciences SAS, Dow AgroSciences Export SAS, Dow Agrosciences BV, Dow AgroSciences Hungary kft, Dow AgroSciences Italia Srl, Dow AgroSciences Polska sp. z o.o., Dow AgroSciences Iberica SA, Dow AgroSciences s.r.o., Dow AgroSciences Danmark A/S ja Dow AgroSciences GmbH.

(1) ELT C 25, 28.1.2012.
ET Euroopa Liidu Teataja C 108/6

Euroopa Kohtu (kuues koda) 10. jaanuari 2013. aasta määrus (Augstākās tiesas Senāts — Läti eelotsusetaotlus) — Ilgvars Brunovskis versus Lauku atbalsta dienests

(Kohtuasi C-650/11) (1)

(Ühine põllumajanduspoliitika - Määrus (EÜ) nr 1782/2003 - Toetuskavade rakendamine uutes liikmesriikides - Täiendavad riiklikud otsetoetused - Andmise tingimused - Määrus (EÜ) nr 1973/2004 - Kohaldamatus)

2013/C 108/11

Kohtumenetluse keel: läti

Eelotsusetaotluse esitanud kohus

Augstākās tiesas Senāts

Põhikohtuasja menetluse pool

Hageja: Ilgvars Brunovskis

Kostja: Lauku atbalsta dienests

Ese

Eelotsusetaotlus — Augstākā tiesas Senāts — Nõukogu 29. septembri 2003. aasta määruse (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001 (EÖT L 270, lk 1; ELT eriväljaanne 03/40, lk 269), artikli 125 lõike 1 ning komisjoni 29. oktoobri 2004. aasta määruse (EÜ) nr 1973/2004, millega sätestatakse üksikasjalikud eeskirjad nõukogu määruse (EÜ) nr 1782/2003 IV ja IVa jaotises sätestatud toetuskavade rakendamiseks ja tootmisest kõrvaldatud maa kasutamine tooraine tootmiseks (ELT L 345, lk 1), artikli 102 lõike 2 tõlgendamine — Ammlehmatoetus — Siseriiklikud õigusnormid, mis näevad ette toetuse andmise terve kalendriaasta kohta üksnes selliste ammlehmade ja mullikate kohta, kes on registreeritud abikõlblike loomadena hiljemalt kõnealuse kalendriaasta 1. juuliks — Toetuse arvutamisel kõigi ammlehmade, kes kalendriaasta jooksul selles staatuses on, arvesse võtmine või arvestamata jätmine.

Resolutsioon

Liidu õigust ja täpsemalt nõukogu 29. septembri 2003. aasta määruse (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, muudetud nõukogu 22. märtsi 2004. aasta otsusega 2004/281/EÜ, artiklit 143 c tuleb tõlgendada nii, et nendega ei ole vastuolus sellised siseriiklikud õigusnormid, nagu on asjassepuutuvad põhikohtuasjas ja mis reguleerivad teatavaid täiendavaid siseriiklikke toetusi, mis on seotud ammlehmade olemasoluga karjas, ning seavad toetuste andmise tingimuseks deklaratsiooni esitamise enne asjassepuutuva aasta 1. juulit, ilma et arvesse saaks võtta pärast seda kuupäeva ammlehmaks saanuid.

(1) ELT C 49, 18.2.2012.
ET Euroopa Liidu Teataja C 108/18

Euroopa Kohtu üheksanda koja presidendi 14. novembri 2012. aasta määrus (eelotsusetaotlus, mille on esitanud Upper Tribunal (Ühendkuningriik)) — Anita Chieza versus Secretary of State for Work and Pensions

(Kohtuasi C-680/11) (1)

2013/C 108/42

Kohtumenetluse keel: inglise

Üheksanda koja president tegi määruse kohtuasja registrist kustutamiseks.

(1) ELT C 65, 3.3.2012.
ET Euroopa Liidu Teataja C 108/4

Euroopa Kohtu 13. detsembri 2012. aasta määrus — Alliance One International Inc versus Euroopa Komisjon

(Kohtuasi C-593/11) (1)

(Apellatsioonkaebus - Konkurents - Keelatud kokkulepped - Toortubaka ostu ja esmase töötlemise turg Itaalias - Hindade kindlaksmääramine ja turu jagamine - Tütarettevõtjate toime pandud rikkumise süüks panemine emaettevõtjatele - Süütuse presumptsioon - Kaitseõigused - Põhjendamiskohustus)

2013/C 108/07

Kohtumenetluse keel: inglise

Pooled

Apellant: Alliance One International Inc. (esindaja: avvocato G. Mastrantonio)

Teine menetlusosaline: Euroopa Komisjon (esindaja: E. Gippini Fournier)

Ese

Apellatsioonkaebus Üldkohtu (kolmas koda) 9. septembri 2011. aasta otsuse peale kohtuasjas T-25/06: Alliance One vs. komisjon, milles jäeti rahuldamata hagi nõudega tühistada osaliselt komisjoni 20. oktoobri 2005. aasta otsus 2006/901/EÜ, EÜ artikli 81 lõike 1 kohase menetluse kohta (juhtum COMP/C.38.281/B.2 — Toortubakas — Itaalia) (teatavaks tehtud numbri all K(2005) 4012) (ELT L 353, lk 45), mis puudutas keelatud kokkulepet tootjatele ja muudele vahendajatele makstavate hindade kindlaksmääramise kohta ning Itaalia toortubaka turul varustajate jaotamise kohta, ning nõudega vähendada hagejale määratud trahvi

Resolutsioon

1. Jätta apellatsioonkaebus rahuldamata.

2. Mõista kohtukulud välja Alliance One International Inc.-lt.

(1) ELT C 25, 28.1.2012.
ET Euroopa Liidu Teataja C 129/3

Euroopa Kohtu (seitsmes koda) 28. veebruari 2013. aasta määrus — Carrols Corp. versus Siseturu Ühtlustamise Amet (kaubamärgid ja tööstusdisainilahendused), Giulio Gambettola

(Kohtuasi C-171/12 P) (1)

(Apellatsioonkaebus - Ühenduse kaubamärk - Määrus (EÜ) nr 40/90 - Artikli 51 lõike 1 punkt b - Ühenduse kujutismärk Pollo Tropical CHICKEN ON THE GRILL - Kehtetuks tunnistamise taotlus, mille on esitanud siseriikliku kujutismärgi Pollo Tropical CHICKEN ON THE GRILL ja siseriikliku sõnamärgi POLLO TROPICAL omanik - Absoluutsed kehtetuks tunnistamise põhjused - Pahausksus - Vastuvõetamatus)

2013/C 129/05

Kohtumenetluse keel: hispaania

Pooled

Hageja: Carrols Corp. (esindaja: abogado I. Temiño Ceniceros)

Teised menetlusosalised: Siseturu Ühtlustamise Amet (kaubamärgid ja tööstusdisainilahendused) (esindajad: J. Crespo Carrillo), Giulio Gambettola (esindaja: abogado F. Brandolini Kujman)

Ese

Apellatsioonkaebus, mis on esitatud Üldkohtu (kaheksas koda) 1. veebruari 2012. aasta otsuse peale kohtuasjas T-291/09: Carrols Corp. vs. Siseturu Ühtlustamise Amet, milles Üldkohus jättis rahuldamata nõude tühistada ühtlustamisameti esimese apellatsioonikoja 7. mai 2009. aasta otsus (asi R 632/2008-1), mis käsitles Carrols Corp-i ja Giulio Gambettola vahelist kehtetuks tunnistamise menetlust

Resolutsioon

1. Jätta apellatsioonkaebus rahuldamata.

2. Mõista kohtukulud välja Carrols Corp-lt.

(1) ELT C 174, 16.6.2012.
1.

Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta artikli 7 lõiget 1 tuleb tõlgendada nii, et sellega on vastuolus siseriiklike õigusnormide tõlgendus, mille kohaselt ei ole töötajal, kes on ettevõtte puhkuste ajakavas ühepoolselt kindlaks määratud põhipuhkuse kasutamiseks ettenähtud ajal haiguspuhkusel, õigust saada haiguspuhkuse lõppemisel põhipuhkust mingil muul ajal kui esialgu kokku lepitud — vajadusel ka väljaspool põhipuhkuse arvutamise aluseks olevat ajavahemikku — kui selle välistavad ettevõtja tootmistegevuse ja töökorraldusega seotud põhjused.
ET Euroopa Liidu Teataja C 108/10

Euroopa Kohtu (üheksas koda) 21. veebruari 2013. aasta määrus (Tribunal de première instance de Bruxelles (Belgia) eelotsusetaotlus) — Isera & Scaldis Sugar SA, Philippe Bedoret and Co SPRL, Jean Rigot, Mathieu Vrancken versus Bureau d’intervention et de restitution belge (BIRB)

(Kohtuasi C-154/12) (1)

(Kodukorra artikkel 99 - Põllumajandus - Ühine turukorraldus - Suhkur - Määrus (EÜ) nr 318/2006 - Artikkel 16 - Määrus (EÜ) nr 1234/2007 - Artikkel 51 - Tootmismaksu kehtestamine - Kehtivus - Õigusliku aluse puudumine - Selge ja ühemõttelise põhjenduse puudumine - Diskrimineerimiskeelu põhimõtte rikkumine - Proportsionaalsuse põhimõtte rikkumine)

2013/C 108/19

Kohtumenetluse keel: prantsuse

Eelotsusetaotluse esitanud kohus

Tribunal de première instance de Bruxelles

Põhikohtuasja menetluse pooled

Hagejad: Isera & Scaldis Sugar SA, Philippe Bedoret and Co SPRL, Jean Rigot, Mathieu Vrancken

Kostja: Bureau d’intervention et de restitution belge (BIRB)

Teised menetlusosalised: Joseph Cockx jt

Ese

Eelotsusetaotlus — Tribunal de première instance de Bruxelles — Nõukogu 20. veebruari 2006. aasta määruse (EÜ) nr 318/2006 suhkrusektori turgude ühise korralduse kohta (ELT L 58, lk 1) artikli 16 kehtivus — EÜ artikli 37 lõike 2 ja artikli 253 tõlgendamine — Suhkrupeedisektoris tootmismaksu kehtestamine — Õigusliku aluse puudumine — Selge ja ühemõttelise põhjenduse puudumine — Teiste tööstusharude ning põllumajandus- või mittepõllumajandussektorite diskrimineerimine — Proportsionaalsuse põhimõtte rikkumine

Resolutsioon

Eelotsuse küsimuse uurimisel ei ilmnenud ühtegi asjaolu, mis mõjutaks nõukogu 20. veebruari 2006. aasta määruse (EÜ) nr 318/2006 (suhkrusektori turgude ühise korralduse kohta) artikli 16 ja nõukogu 22. oktoobri 2007. aasta määruse (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), artikli 51 kehtivust.

(1) ELT C 174, 16.6.2012.